stanford-oval/wikipedia huggingface dataset:
ดาย ฮาร์ด 3 แค้นได้ก็ตายยาก
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ ดาย ฮาร์ด 3 แค้นได้ก็ตายยาก
ดาย ฮาร์ด 3 แค้นได้ก็ตายยาก ที่อินเทอร์เน็ตมูวีเดตาเบส
ดาย ฮาร์ด 3 แค้นได้ก็ตายยาก ที่สยามโซน
| ด ค กดาย ฮาร์ด |
| --- | --- |
ภาพยนตร์: นรกระฟ้า (1988) • ดาย ฮาร์ด 2 อึดเต็มพิกัด (1990) • ดาย ฮาร์ด 3 แค้นได้ก็ตายยาก (1995)  • ดาย ฮาร์ด 4.0 ปลุกอึด ตายยาก (2007) • วันดีมหาวินาศ คนอึดตายยาก  (2013)
วิดีโอเกมส์: Die Hard (1990) • Die Hard Arcade (1996) • Die Hard Trilogy (1996) • Die Hard Trilogy 2: Viva Las Vegas (2000) • Die Hard: Nakatomi Plaza (2002) • Die Hard: Vendetta (2002)
อื่นๆ: รายชื่อตัวละคร
จังหวัดลานช้าง

จังหวัดลานช้าง (บางทีก็เรียกว่า จังหวัดล้านช้าง) เป็น 1 ใน 4 จังหวัดที่ประเทศไทยได้ดินแดนคืนจากฝรั่งเศสในช่วง พ.ศ. 2484 โดยยกท้องที่ดินแดนลาวฝั่งขวาแม่น้ำโขงตรงข้ามกับเมืองหลวงพระบาง ขึ้นเป็นจังหวัด เดิมพื้นที่นี้ขึ้นอยู่กับมณฑลพายัพในสมัยรัชกาลที่ 5 และตกอยู่ภายใต้ความปกครองของฝรั่งเศสเมื่อปี พ.ศ. 2447 พร้อมกันกับเมืองจำปาศักดิ์  ภายหลังสงครามโลกครั้งที่ 2 ไทยต้องส่งดินแดนนี้คืนให้แก่ฝรั่งเศส ซึ่งผู้ปกครองประเทศลาวในขณะนั้น ปัจจุบันพื้นที่ดังกล่าวนี้คือ แขวงไชยบุรี และเมืองจอมเพ็ด แขวงหลวงพระบาง ของประเทศลาว
กรมศิลปากรได้กำหนดให้จังหวัดลานช้างใช้ตราประจำจังหวัดเป็นรูปช้างหลายเชือกยืนอยู่กลางลานกว้าง โดยคิดรูปตราจากความหมายของชื่อจังหวัดที่แปลว่า “ดินแดนที่มีช้างจำนวนมาก”
การจัดการปกครอง

จังหวัดลานช้าง ได้แบ่งการปกครองออกเป็น 6 อำเภอ ตามประกาศเรื่องตั้งอำเภอ ลงวันที่ 23 กรกฎาคม พุทธศักราช 2484 ดังนี้
อำเภอสมาบุรี ตามเขตอำเภอสมาบุรีเดิม (ปัจจุบันคือ เมืองไชยบุรี แขวงไชยบุรี  ประเทศลาว)
อำเภออดุลเดชจรัส ตามเขตอำเภอปากลายเดิม ตั้งตามนามของ พลตำรวจเอกหลวงอดุลเดชจรัส (บัตร พึ่งพระคุณ หรือ อดุล อดุลเดชจรัส) อธิบดีกรมตำรวจและผู้บังคับการตำรวจสนามในกรณีพิพาทอินโดจีน (ปัจจุบันคือเมืองปากลาย แขวงไชยบุรี ประเทศลาว)
อำเภอแก่นท้าว ตามเขตอำเภอแก่นท้าวเดิม (ปัจจุบันคือ เมืองแก่นท้าว แขวงไชยบุรี ประเทศลาว)
อำเภอเชียงฮ่อน ตามเขตอำเภอเชียงฮ่อนเดิม (ปัจจุบันคือ เมืองเซียงฮ่อน แขวงไชยบุรี ประเทศลาว)
อำเภอหาญสงคราม ตามเขตอำเภอหงษาเดิม ตั้งตามนามของ พันเอก หลวงหาญสงคราม (พิชัย   หาญสงคราม) ผู้บัญชาการกองพลพายัพในกรณีพิพาทอินโดจีน  (ปัจจุบันคือ เมืองหงษา แขวงไชยบุรี ประเทศลาว)
อำเภอเชียงแมน แยกจากอำเภอสมาบุรี เมื่อวันที่ 28 กันยายน พ.ศ. 2486 (ปัจจุบันคือ เมืองจอมเพชร แขวงหลวงพระบาง ประเทศลาว)
เขตการปกครองที่ได้จัดไว้นี้ได้ใช้เรื่อยมาจนถึง พ.ศ. 2489 โดยไม่มีการปรับปรุงเพิ่มเติมแต่อย่างใด ในระหว่างที่จังหวัดนี้อยู่ในการปกครองของประเทศไทย ได้มีการจัดการเลือกตั้งขึ้น เมื่อ 6 มกราคม พ.ศ. 2489 นายสังคม ริมทองได้เป็นส.ส. ของจังหวัดลานช้าง ก่อนจะคืนดินแดนดังกล่าวให้ฝรั่งเศส
ระเบียงภาพ

อาคารแห่งหนึ่งในอำเภออดุลเดชจรัส พ.ศ. 2486
ถนนเส้นหนึ่งในอำเภออดุลเดชจรัส พ.ศ. 2486
ดูเพิ่ม

สมาชิกสภาผู้แทนราษฎรจังหวัดลานช้าง
สวัสดิ์ คำประกอบ

| สวัสดิ์ คำประกอบม> ป.ช., ม.ว.ม., จ.ภ. |
| --- | --- |


รัฐมนตรีว่าการกระทรวงยุติธรรม
ดำรงตำแหน่ง 17 เมษายน พ.ศ. 2535 – 9 มิถุนายน พ.ศ. 2535  (0 ปี 53 วัน)
นายกรัฐมนตรี: พลเอก สุจินดา คราประยูร
ก่อนหน้า: ประภาศน์ อวยชัย
ถัดไป: วิเชียร วัฒนคุณ
รัฐมนตรีประจำสำนักนายกรัฐมนตรี
ดำรงตำแหน่ง 24 พฤษภาคม พ.ศ. 2522 – 3 มีนาคม พ.ศ. 2523  (0 ปี 283 วัน)
นายกรัฐมนตรี: พลเอก เกรียงศักดิ์ ชมะนันทน์
ดำรงตำแหน่ง 7 พฤษภาคม พ.ศ. 2526 – 5 สิงหาคม พ.ศ. 2529  (3 ปี 90 วัน)
นายกรัฐมนตรี: พลเอก เปรม ติณสูลานนท์
ดำรงตำแหน่ง 14 ธันวาคม พ.ศ. 2533 – 23 กุมภาพันธ์ พ.ศ. 2534  (0 ปี 71 วัน)
นายกรัฐมนตรี: พลเอก ชาติชาย ชุณหะวัณ
รัฐมนตรีว่าการกระทรวงสาธารณสุข
ดำรงตำแหน่ง 8 มกราคม พ.ศ. 2519 – 12 มกราคม พ.ศ. 2519  (0 ปี 4 วัน)
นายกรัฐมนตรี: ม.ร.ว.คึกฤทธิ์ ปราโมช
ก่อนหน้า: ประชุม รัตนเพียร
ถัดไป: ทวี จุลละทรัพย์
รัฐมนตรีว่าการกระทรวงเกษตรและสหกรณ์
ดำรงตำแหน่ง 15 กุมภาพันธ์ พ.ศ. 2518 – 13 มีนาคม พ.ศ. 2518  (0 ปี 26 วัน)
นายกรัฐมนตรี: ม.ร.ว.เสนีย์ ปราโมช
ก่อนหน้า: หม่อมเจ้าจักรพันธ์เพ็ญศิริ จักรพันธุ์
ถัดไป: ทวิช กลิ่นประทุม
 
ข้อมูลส่วนบุคคล
เกิด: 23 ตุลาคม พ.ศ. 2462 อำเภอท่าตะโก จังหวัดนครสวรรค์ ประเทศสยาม
เสียชีวิต: 28 กันยายน พ.ศ. 2557 (94 ปี) โรงพยาบาลสวรรค์​ประชารักษ์​ อำเภอเมือง จังหวัดนครสวรรค์ ประเทศไทย
คู่สมรส: มะลิ คำประกอบ

สวัสดิ์ คำประกอบ (23 ตุลาคม พ.ศ. 2462 - 28 กันยายน พ.ศ. 2557) อดีตรัฐมนตรีว่าการกระทรวงยุติธรรม รัฐมนตรีประจำสำนักนายกรัฐมนตรี รัฐมนตรีว่าการกระทรวงสาธารณสุข รัฐมนตรีว่าการกระทรวงเกษตรและสหกรณ์ รัฐมนตรีช่วยว่าการกระทรวงสาธารณสุข และอดีตสมาชิกสภาผู้แทนราษฎรจังหวัดนครสวรรค์ 12 สมัย
ประวัติ

สวัสดิ์ คำประกอบ เกิดเมื่อวันที่ 23 ตุลาคม พ.ศ. 2462  สำเร็จการศึกษาปริญญาตรี นิติศาสตรบัณฑิต มหาวิทยาลัยธรรมศาสตร์  สมรสกับ นางมะลิ คำประกอบ มีบุตรชาย 5 คน คือ นายภูวดล คำประกอบ, นายภานุวัฒน์ คำประกอบ, นายวีระกร คำประกอบ, นายดิสทัต คำประกอบ และ นายพีระพงษ์ คำประกอบ (เสียชีวิตแล้ว)
งานการเมือง

อดีตเคยเป็นนายกเทศมนตรีเทศบาลเมืองนครสวรรค์ ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดนครสวรรค์ และได้รับเลือกตั้งเป็นครั้งแรก ใน พ.ศ. 2489 และได้รับเลือกเรื่อยมา จนถึง พ.ศ. 2535 ก่อนที่จะวางมือทางการเมืองและถึงแก่อสัญกรรมในเวลาต่อมา
สวัสดิ์ คำประกอบ เคยได้รับแต่งตั้งเป็นรัฐมนตรีใน 8 คณะรัฐมนตรี ครั้งแรกในตำแหน่งรัฐมนตรีช่วยว่าการกระทรวงสาธารณสุข ในรัฐบาลจอมพลแปลก พิบูลสงคราม (ครม.26) พ.ศ. 2500 รัฐบาลของจอมพลถนอม กิตติขจร (ครม.28) รัฐมนตรีว่าการกระทรวงเกษตรและสหกรณ์ ในรัฐบาลของหม่อมราชวงศ์เสนีย์ ปราโมช (ครม.35) แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย รัฐมนตรีว่าการกระทรวงสาธารณสุข ในรัฐบาลหม่อมราชวงศ์คึกฤทธิ์ ปราโมช (ครม.36) รัฐมนตรีประจำสำนักนายกรัฐมนตรี 3 รัฐบาล (พล.อ.เกรียงศักดิ์, พล.อ.เปรม, พล.อ.ชาติชาย) และรัฐมนตรีว่าการกระทรวงยุติธรรม ในรัฐบาลพลเอกสุจินดา คราประยูร
งานการเมือง > สมาชิกสภาผู้แทนราษฎร

สวัสดิ์ คำประกอบ ได้รับการเลือกตั้งเป็นสมาชิกสภาผู้แทนราษฎร 12 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 จังหวัดนครสวรรค์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดนครสวรรค์
การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดนครสวรรค์ สังกัดพรรคเสรีมนังคศิลา
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดนครสวรรค์ ไม่สังกัดพรรคการเมือง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดนครสวรรค์ สังกัดพรรคสหประชาไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดนครสวรรค์ สังกัดพรรคเกษตรสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดนครสวรรค์ สังกัดพรรคเกษตรสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดนครสวรรค์ สังกัดพรรคเกษตรสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครสวรรค์ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครสวรรค์ สังกัดพรรครวมไทย (พ.ศ. 2529) → พรรคเอกภาพ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครสวรรค์ สังกัดพรรคสามัคคีธรรม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครสวรรค์ สังกัดพรรคชาติไทย
ถึงแก่อสัญกรรม

สวัสดิ์ คำประกอบ ถึงแก่อสัญกรรมด้วยโรคปอดอักเสบ เมื่อวันที่ 28 กันยายน พ.ศ. 2557 สิริอายุรวม 94 ปี มีพิธีพระราชทานเพลิงศพเมื่อวันที่ 14 ตุลาคม พ.ศ. 2557 ณ วัดจอมคีรีนาคพรต อำเภอเมืองนครสวรรค์ จังหวัดนครสวรรค์
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
ทูรทรรศัน

| --- | --- |
ทูรทรรศนภวัน สำนักงานใหญ่ในเดลี
ประเภท: แพร่ภาพสาธารณะ โทรทัศน์ โทรทัศน์ดาวเทียม อินเทอร์เน็ต OTT
การสร้างแบรนด์: DD
ประเทศ: อินเดีย
คติพจน์: สตฺยมฺ ศิวมฺ สุํทรมฺ  ("ความสัตย์และพระศิวะ [พระเจ้า] เป็นสุนทร")
สำนักงานใหญ่: นิวเดลี
พื้นที่ฉาย: อินเดีย
เจ้าของ: กระทรวงข้อมูลและการแพร่ภาพ รัฐบาลอินเดีย
ผู้ปกครอง: ปรสรรภารตี
บุคคลการหลัก: Mayank Kumar Agrawal (CEO)
วันที่เปิดตัว: 15 กันยายน 1959; 65 ปีก่อน (1959-09-15)
ระบบภาพ: 1080i (HDTV)
Callsign meaning: DoorDarshan
เว็บไซต์ทางการ: www.doordarshan.gov.in
ภาษา: ฮินดี, อังกฤษ, ทมิฬ, เตลูกู, กันนาดา, มฬยาลัม, มราฐา, เบงกอล, คุชราต, เมเต, อาฌาม, โอฑิยา
ทูรทรรศัน (อักษรโรมัน: Doordarshan, ย่อเป็น DD; แปลว่า โทรทัศน์) เป็นผู้แพร่ภาพโทรทัศน์สาธารณะของรัฐ ก่อตั้งโดยรัฐบาลอินเดียในปี 1959 โดยมีกระทรวงข้อมูลและการแพร่ภาพ โดยเป็นหนึ่งในสองแผนกย่อยของปรสรรภารตี ทูรทรรศันเป็นหนึ่งในองค์การแพร่ภาพโทรทัศน์ที่ใหญ่ที่สุดในอินเดียในแง่ของสิ่งอำนวยความสะดวกและสตูดิโอ นอกจากแพร่ภาพโทรทัศน์แล้ว ยังให้บริการวิทยุ และทางออนไลน์
ปัจจุบัน ทูรทรรศัน ให้บริการในสตูดิโอ 46 แห่ง และช่องโทรทัศน์ 33 ช่อง ซึ่งได้แก่สองช่องที่แพร่ภาพทั่วทั้งประเทศ คือ DD National และ DD News ช่องดาวเทียมที่แพร่ภาพระดับภูมิภาค 17 ช่อง, เครือข่ายระดับรัฐ 11 ช่อง, ช่องโทรทัศน์นานาชาติ (DD India), ช่องกีฬา (DD Sports), DD Bharati, ช่องวัฒนธรรมและข้อมูลข่าวสาร DD Urdu และช่องการเกษตร DD Kisan
ข้อวิจารณ์

ในสมัยดิเอเมอร์เยนซี ช่องทูรทรรศันถูกใช้งานเพื่อแพร่โฆษณาชวนเชื่อของรัฐ และในระหว่างปฏิบัติการณ์ดาวน้ำเงินในปี 1984 มีการรายงานข่าวเฉพาะจากแหล่งข้อมูลของรัฐซึ่งบางส่วนถูกตรวจพบภายหลังว่าไม่จริง ในปี 2004 ช่องยังเซ็นเซอร์สารคดีเกี่ยวกับชยประกาศ นารายัณ ผู้นำฝ่ายค้านสมัยดิเอเมอร์เยนซี
ในปี 2014 ช่องเผยแพร่บทปราศรัยความยาว 70 นาทีเนื่องในโอกาสวันวิชัยทัศมี ของผู้นำราษฏริยสวยัมเสวกสังฆ์ (RSS) โมหัน ภควัต รัฐบาลของโมทีในเวลานั้นถูกวิจารณ์ว่าเป็นการนำสื่อสารธารณะไปใช้งาน "โดยไม่ถูกต้อง"
นับตั้งแต่การแพร่ภาพโทรทัศน์โดยเอกชนได้รับการรับรองในปี 1991 ยอดเข้าชมของทูรทรรศันลดลงอย่างมาก กระนั้นช่องยังคงได้รับเงินจากการโฆษณามากมาย อันเนื่องมาจากข้อบังคับผู้โฆษณาทางช่องต้องทำการประมูลด้วยจำนวนเงินมากที่สุดขณะแพร่ภาพเหตุการณ์ระดับชาติและแมตช์คริกเก็ต
เตชธร จามิกรณ์

| เตชธร จามิกรณ์ |
| --- | --- |
เกิด: 21 สิงหาคม พ.ศ. 2534 (33 ปี) ภัทรนันท์ จามิกรณ์ กรุงเทพมหานคร ประเทศไทย
บิดา: นทีเทพ จามิกรณ์
มารดา: นวลนง จามิกรณ์
คู่สมรส: ลวิตรา จามิกรณ์ (2559-ปัจจุบัน)
บุตร: ด.ญ.จิณชญาดา จามิกรณ์ (น้องอัญชัญ) ด.ญ.ดวงจันทร์​ จามิกรณ์​ (น้อง​ลูกจัน)
อาชีพ: นักแสดง นายแบบ ตำรวจ
ปีที่แสดง: พ.ศ. 2545 - ปัจจุบัน
ผลงานเด่น: คู่กิ๊กพริกกะเกลือ บ่วงร้ายพ่ายรัก
สังกัด: โพลีพลัส สถานีโทรทัศน์สีกองทัพบกช่อง 7 (2551-2553)
เตชธร จามิกรณ์ ชื่อเล่น พัตเตอร์ (เกิดวันที่ 21 สิงหาคม พ.ศ. 2534) เป็นนักแสดงชายชาวไทย อดีตนักแสดงสังกัดสถานีโทรทัศน์สีกองทัพบกช่อง 7
ประวัติ

ส.ต.ต.เตชธร จามิกรณ์ (ชื่อเดิม: ภัทรนันท์, ปองภพ); (ชื่อเล่น: พัตเตอร์) เกิดเมื่อวันที่ 21 สิงหาคม พ.ศ. 2534 เป็นนักแสดงและตำรวจชาวไทย มีพี่สาวคือ แพนเค้ก-เขมนิจ จามิกรณ์ และน้องสาวคือ อิงกมล จามิกรณ์ เริ่มศึกษาที่โรงเรียนกรุงเทพคริสเตียนวิทยาลัย สายพลานามัย ปี 2554 พัตเตอร์จบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง และได้รับพระราชทานปริญญาบัตรเมื่อวันที่ 18 มีนาคม 2559 และหลักสูตรการฝึกอบรมข้าราชการตำรวจและบุคคลที่บรรจุหรือโอนมาเป็นข้าราชการตำรวจชั้นสัญญาบัตร (หลักสูตร กอส.) รุ่นที่ 45 ประจำปีงบประมาณ พ.ศ. 2563 พัตเตอร์ เตชธร ประกาศลาจากวงการและได้เป็นนักฟุตบอลอาชีพของ ทีมเกร็กคู ลูกทัพฟ้า ปทุมธานี ปี 2556 พัตเตอร์ได้สมัครเป็นทหารอากาศโดยไม่ขอผ่อนผันเป็นเวลา 2 ปี ปัจจุบันได้ปลดประจำการแล้ว
ชีวิตส่วนตัว

เตชธรสมรสกับ พัดชา-ลวิตรา จามิกรณ์ (กฤตพร บุญญานุเคราะห์) แฟนสาวนอกวงการ ซึ่งเป็นนางพยาบาล หลังจาก​คบหาดูใจกันมาทั้งหมด 2 ปี
ปัจจุบัน เตชธรและลวิตรา มีธิดาด้วยกัน 2 คน คือ
ด.ญ.จิณชญาดา จามิกรณ์ หรือ น้องอัญชัญ เกิดเมื่อวันที่ 23 กันยายน พ.ศ. 2559 ที่โรงพยาบาลวิภาวดี
ด.ญ.ดวงจันทร์​ จา​มิกรณ์​ หรือ​ น้อง​ลูกจัน เกิด​เมื่อ​วันที่​ 24 มิถุนายน​ พ.ศ. 2562 ที่​โรงพยาบาล​วิภาวดี​
ผลงานละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2545 | กลิ้งไว้ก่อนพ่อสอนไว้ | เคนโด้ |  |
| 2551 | เจ้าหญิงลำซิ่ง | พิธีกรไฮเปอร์ | รับเชิญ |
| 2551 | คู่กิ๊กพริกกะเกลือ | พายุ |  |
| 2552 | บ่วงร้ายพ่ายรัก | ไฟ |  |
| 2553 | สูตรรักกับดักหัวใจ | ทอม |  |
| 2553 | คุณพ่อหวานแหวว | ตะวันวาด |  |
| ปี | เรื่อง | บทบาท | เครือข่าย | อ้างอิง |
| --- | --- | --- | --- | --- |
| 2564 | In Time With You ถึงห้ามใจก็จะรัก | (เพื่อนธนภณ) | PPTVHD36 |  |
|  |   |  |  |  |
ผลงานถ่ายแฟชั่น

VOLUME vol. 4 no. 78 July 2008
นิตยสาร เธอกับฉัน
ผลงานถ่ายแฟชั่น > ผลงานอื่นๆ

เคยเป็นนักฟุตบอลทีมชาติรุ่นอายุ 12-16 ปี
นักเตะทีมเกร็กคู ลูกทัพฟ้า ปทุมธานี
เดียร์ส อลวนรักจากฟากฟ้า

| --- | --- |
เดียร์ส อลวนรักจากฟากฟ้า
ディアーズ
ชื่อภาษาอังกฤษ: DearS
แนว: รักโรแมนติก, ไซไฟ, คอเมดี้
มังงะ
เขียนโดย: PEACH-PIT
สำนักพิมพ์:  มีเดียเวิร์กส    สำนักพิมพ์บุรพัฒน์
อนิเมะ
กำกับโดย: ซุซุกิ อิคุ
สตูดิโอ: โดมุ
เดียร์ส อลวนรักจากฟากฟ้า (ญี่ปุ่น: ディアーズ; โรมาจิ: DearS) เป็นการ์ตูนญี่ปุ่น แต่งโดย PEACH-PIT เขียนลงในหนังสือการ์ตูนรายสัปดาห์ เดงเกกิ กาโอ โดยบริษัท มีเดียเวิร์กส
เนื้อเรื่อง

หนึ่งปีก่อน ได้มียูเอฟโอตกลงบนอ่าวโตเกียว แต่ทว่า พวกเขาไม่มีพลังงานเหลือที่จะกลับขึ้นไปบนอวกาศ จึงขออาศัยอยู่บนโลก โดยทางการญี่ปุ่นรับพวกเขาเอาไว้ และให้ชื่อใหม่ว่า DearS (เดียร์ส) แปลว่า เพื่อนผู้แสนดี
พวกเดียร์ส สามารถเข้าใจภาษาญี่ปุ่น และเข้าใจวัฒนธรรมญี่ปุ่นได้อย่างรวดเร็ว พวกเขาจึงมีการริเริ่มให้เดียร์สไปพักเรือนแรมกับมนุษย์ วันหนึ่ง อิคุฮาระ ทาเคยะ เด็กชายคนหนึ่งกำลังเดินไปที่ห้องพักของเขา เจอกับสิ่งประหลาดเข้า เมื่อเขาเข้าไปดู จึงพบกับ เดียร์ส เข้า และทำพันธสัญญาเป็นทาสผู้ซื่อสัตย์ตลอดไป
ฉบับภาพยนตร์การ์ตูน

ในรูปแบบภาพยนตร์การ์ตูน เป็นภาพยนตร์การ์ตูนทีวี ความยาว 13 ตอน (ฉายทางโทรทัศน์ 12 ตอน และรวมตอนพิเศษอีก 1 ตอนที่มีเฉพาะในดีวีดี) ฉายในปี พ.ศ. 2547
ฉบับภาพยนตร์การ์ตูน > ทีมงาน

เขียนบท: โยชิโอกะ ทาคาโอะ
กำกับ: ซุซุกิ อิคุ
ออกแบบตัวละคร: โอจิ ชินจิ
ฉบับภาพยนตร์การ์ตูน > นักพากย์

| ตัวละคร | นักพากย์ |
| --- | --- |
อิคุฮาระ ฮารุมิ: ซุซุกิ มาริโกะ
อิคุฮาระ นัตซึกิ: ชินทานิ เรียวโกะ
อิคุฮาระ ทาเคยะ: ทานิยาม่า คิโช
อิซุมิ เนเนโกะ: ไซโต จิวะ
คีย์: ซาวาชิโระ มิยูกิ
มิว: นากาฮาระ ไม
เนียร์: ทามูระ ยูคาริ
โนนากะ ฮิโรชิ: ซึวาเบะ จุนอิจิ
โออิคาวะ ฮิโกโร่: ยามางุจิ คัปเป
เร็น: ชิมิซึ ไอ
รูบิ: โทโยงุจิ เมงุมิ
อาจารย์ มิซึกะ: อิโนอุเอะ คิคุโกะ
ซากิ: ฮิราตะ ฮิโรอากิ
ตะลุยแดนศักดิ์สิทธิ์

ตะลุยแดนศักดิ์สิทธิ์ หรือ เหนือพยัคฆ์ ชื่อภาษาไทยของภาพยนตร์จีนกำลังภายในเรื่อง A Touch of Zen (ภาษาจีนกลาง : 侠女, เสียหนี่ว์) นำแสดงโดย ไป๋อิง, สีว์เฟิง, สือเจวี้ยน, เถียนเผิง กำกับการแสดงโดย หูจินเฉวียน ความยาว 188 นาที ออกฉายเมื่อปี พ.ศ. 2514
เนื้อเรื่องย่อ

หญิงชาวบ้าน หยางห่วยชิง (สีว์เฟิง) ที่อาศัยอยู่กับแม่ผู้ชรา ที่ต้องหลบหนีการตามล่าของขันทีชั่วช้ากลุ่มหนึ่ง เธอมาหาที่หลบภัยอยู่ในหมู่บ้านแห่งหนึ่ง ที่ต่อมาได้รับความช่วยเหลือจากกลุ่มพระลึกลับ และบัณฑิตนาม กู้เสิ่งไจ (สือเจวี้ยน) ผู้ชื่นชอบการวาดภาพและชีวิตที่เรียบง่ายมากกว่าการสอบแข่งขันเป็นข้าราชการ จากนั้นการผจญภัยที่น่าตื่นตาตื่นใจจึงได้เริ่มขึ้น
สิ่งที่ภาพยนตร์ได้ให้ไว้

A Touch of Zen เป็นภาพยนตร์สี 70 มิลลิเมตร (70 มม.) ที่สร้างมาจากนิยายเรื่องโปเยโปโลเยส่วนหนึ่ง ในตอนที่มีชื่อว่า "จอมยุทธหญิง" (侠女, เสียหนี่ว์) แต่เดิมมีความยาวทั้งสิ้น 200 นาที แต่ได้ถูกตัดให้เหลือ 188 นาที เป็นภาพยนตร์ที่ละเมียดละไมในการถ่ายทำ การกำกับศิลป์ การถ่ายภาพและการตัดต่อที่ยอดเยี่ยม มีฉากที่เข้าขั้นคลาสสิก เช่น ฉากต่อสู้ในป่าไผ่ถือเป็นฉากประทับใจที่กลายเป็นแรงบันดาลใจให้กับผู้กำกับหนังรุ่นหลังอย่าง อั้งลี่ นำมาใช้ในภาพยนตร์กำลังภายในเรื่อง พยัคฆ์ระห่ำ มังกรผยองโลก ในปี พ.ศ. 2543 และจางอี้โหมว ใน จอมใจบ้านมีดบิน ในปี พ.ศ. 2547 อีกด้วย
A Touch of Zen สร้างขึ้นในปี พ.ศ. 2512 มีความโดดเด่นในการนำเสนอปรัชญาเต๋าแบบเซน ออกฉายครั้งแรกในปี พ.ศ. 2514 ที่ฮ่องกงและไต้หวันแต่ไม่ค่อยได้รับความสนใจจากผู้ชมเท่าที่ควร จนเมื่อภายหลังในปี พ.ศ. 2518 ภาพยนตร์ได้รับรางวัลเทคนิคพิเศษ จากเทศกาลภาพยนตร์เมืองคานส์ ครั้งที่ 28 ซึ่งนับเป็นภาพยนตร์จากจีนเรื่องแรกที่ได้รับการยอมรับในสายตาชาวโลก ภาพยนตร์เรื่องนี้จึงเริ่มมีความสำคัญต่อวงการหนังจีนในเวลาต่อมา
ในวาระครบรอบ 100 ปี ของภาพยนตร์จีนในปี พ.ศ. 2548 A Touch of Zen ยังได้รับเลือกให้เป็น 1 ใน 4 ภาพยนตร์จีนดีเด่นของโลก ที่จัดอันดับโดยนิตยสารไทม์อีกด้วย
และได้รับการยกย่องให้เป็นหนังกำลังภายในที่ดีที่สุดในรอบร้อยปี และได้รับการจัดอันดับให้เป็นภาพยนตร์จีนที่ดีที่สุดเป็นอันดับที่ 9 ในวาระครอยรอบ 100 ปี ของภาพยนตร์จีนในปี พ.ศ. 2560
แหล่งข้อมูลอื่น

A Touch of Zen ที่อินเทอร์เน็ตมูวีเดตาเบส
ตัวติดกัน

| "ตัวติดกัน"> เพลงโดยนิโคล เทริโอ |
| --- | --- |
วางจำหน่าย: 10 พฤศจิกายน พ.ศ. 2557
บันทึกเสียง: พ.ศ. 2557
แนวเพลง: ป็อป
ความยาว: 4:11
ค่ายเพลง: สหภาพดนตรี
ผู้ประพันธ์เพลง: อภิสิทธิ์ พงษ์ชัยสิริกุล (เอก แบล็คเฮด)

มิวสิกวิดีโอ
"ตัวติดกัน" ที่ยูทูบ
 
"ตัวติดกัน" เป็นซิงเกิลของนักร้องนิโคล เทริโอ กับค่ายสหภาพดนตรี ประพันธ์เนื้อร้องโดย-ทำนองและเรียบเรียงโดย อภิสิทธิ์ พงษ์ชัยสิริกุล (เอก แบล็คเฮด) เนื้อหาของเพลงนั้นพูดถึงแง่มุมที่น่ารักของคนท­ี่กำลังอินเลิฟ ที่อยากจะบอกว่าตั้งแต่มีเธอมาอยู่ด้วยกัน­ก็ทำให้มีความสุขตลอดเวลาอยากจะให้เราตัวต­ิดกันจะได้ดูแลเธออย่างดี เพราะเธอนั้นน่ารักที่สุด
การตอบรับ

เพลง "ตัวติดกัน" ได้อันดับสูงสุด 76 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 22 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
อีเอฟเอ็ม ชาร์ต 94 ท็อป แอรเพลย์: 76
ตำรวจอวกาศเกียบัน THE MOVIE

| ตำรวจอวกาศเกียบัน THE MOVIE |
| --- | --- |
กำกับ: Osamu Kaneda
เขียนบท: Yūji Kobayashi
อำนวยการสร้าง: Jun Hikasa (Toei)
นักแสดงนำ: Yuma Ishigaki Kenji Ohba Takuya Nagaoka Yukari Taki ซุซุกะ โมะริตะ Toshiaki Nishizawa Honoka Riki Miura Hiroaki Iwanaga
ผู้บรรยาย: Kiyoshi Kobayashi
กำกับภาพ: Wataru Kikuchi
ดนตรีประกอบ: Michiaki Watanabe Kousuke Yamashita
ผู้จัดจำหน่าย: Toei Company
วันฉาย:   20 ตุลาคม ค.ศ. 2012 (2012-10-20) (Japan) 
ประเทศ: ญี่ปุ่น
ภาษา: ญี่ปุ่น
ตำรวจอวกาศเกียบัน THE MOVIE (ญี่ปุ่น: 宇宙刑事ギャバン THE MOVIE; โรมาจิ: Uchû keiji Gyaban THE MOVIE) เป็นภาพยนตร์ผลิตโดยบริษัทโตเอะ เป็นการครบรอบ 30 ปีของ ตำรวจอวกาศเกียบัน ผลงานแรกของซีรีส์ตำรวจอวกาศและเมทัลฮีโร่ เข้าฉายในประเทศญี่ปุ่นเมื่อวันที่ 20 ตุลาคม ค.ศ. 2012
ประวัติ

หลังจากที่ปรากฏในภาพยนตร์ ขบวนการโจรสลัด โกไคเจอร์ VS ตำรวจอวกาศ เกียบัน THE MOVIE ทำให้เริ่มสร้างผลงานออริจินอลของซีรีส์ตำรวจอวกาศในช่วงครบรอบ 30 ปี โดยถูกทำรูปแบบภาพยนตร์ขึ้นมา
ในสื่ออื่น > ขบวนการจารชน โกบัสเตอร์ส

สำหรับ ตำรวจอวกาศเกียบัน THE MOVIE ได้ปรากฏตัวในผลงานของซีรีส์ซูเปอร์เซ็นไต ซึ่งได้ปรากฏตัวเรื่อง ขบวนการจารชน โกบัสเตอร์ส ซูเปอร์เซ็นไตลำดับที่ 36 ซึ่งในการปรากฏตัวนั้นเป็นการโปรโมตภาพยนตร์ที่กำลังจะเข้าฉายในขณะนั้น โดยได้ปรากฏตัวถึง 2 ครั้งด้วยกัน ครั้งแรกคือ โทคุเมย์เซ็นไต โกบัสเตอร์ส VS บีทบัสเตอร์ VS J (特命戦隊ゴーバスターズVSビートバスターVS J) จากดีวีดีที่แถมจากนิตยาสารเทเลบิแม็กกาซีน ฉบับเดือน 10 ปี 2012 (วางจำหน่ายในเดือนกันยายน) โดยมีเกียบันรุ่นแรกที่ได้ปรากฏตัวในตอนนี้ และ ได้ปรากฏตัวในทีวีซีรีส์หลักจาก Mission 31 และ 32 โดยมี จูมนจิ เกคิ (เกียบัน TypeG) และ เชอร์รี่ ที่ปรากฏตัวในตอนดังกล่าว
แหล่งข้อมูลอื่น

เว็บไชค์อย่างเป็นทางการ เก็บถาวร 2021-07-26 ที่ เวย์แบ็กแมชชีน
| ด ค กภาพยนตร์ที่กำกับโดย โอซะมุ คาเนดะ |
| --- | --- |
ยุค 1990:  เกราะเหล็กบีไฟเตอร์ (ภาพยนตร์) (1995) 
ยุค 2000:  มาสค์ไรเดอร์เดนโอ & คิบะ ไคลแม็กซ์ เดกะ (2008)  ซาราบะ มาสค์ไรเดอร์เดนโอ ไฟนอล เค้าท์ดาวน์ (2008)  มาสค์ไรเดอร์ดีเคด ออลไรเดอร์ ปะทะ ไดช็อกเกอร์ (2009) 
ยุค 2010:  คาเมนไรเดอร์ x คาเมนไรเดอร์ x คาเมนไรเดอร์ เดอะมูวี่: โชวเดนโอไทรโลจี EPISODE RED ดวงดาวที่ส่องประกาย(สตาร์ทวินเคิล)ของเซโร่ (2010)  มาสค์ไรเดอร์ รวมพลังผ่ามิติกู้โลก Let's go Kamenrider (2011)  มหาศึกรวมพลังฮีโร่: คาเมนไรเดอร์ ปะทะ ซุปเปอร์เซนไต (2012)  ตำรวจอวกาศเกียบัน THE MOVIE (2012)  มาสค์ไรเดอร์ x ซูเปอร์เซนไท x ตำรวจอวกาศ ซูเปอร์ฮีโร่ไทเซน Z (2013)  คาเมนไรเดอร์ หมายเลข 1 (ภาพยนตร์) (2016)
ไคล์ คาทาร์น

| --- | --- |
ตัวละคร สตาร์ วอร์ส
ไคล์ คาทาร์น
'
'
ตำแหน่ง: ผู้บังคับบัญชาแห่งสหพันธ์, อาจารย์เจได, อาจารย์การต่อสู้เจได
บ้านเกิด: ซูลอน
เกิด: ปีที่ 22 ก่อนยุทธการยาวิน
ตาย: ไม่ปรากฏ
เผ่าพันธุ์: มนุษย์
เพศ: ชาย
ส่วนสูง: 1.80 เมตร
สังกัด: จักรวรรดิกาแลกติก, กองกำลังกบฏ, สาธารณรัฐใหม่, สหพันธ์กาแลกติก, เจได (อดีตทหารรับจ้าง)
นักแสดง: นิค เจมสัน (ให้เสียงใน Star Wars: Dark Forces), เจสัน คอร์ต (Jedi Knight: Dark Force II), ริโน โรมาโน (ให้เสียงใน Jedi Knight: Mysteries of the Sith), เจฟฟ์ เบนเนตต์ (ให้เสียงใน Jedi Knight II: Jedi Outcast / Jedi Knight: Jedi Academy)
หมวดหมู่ ตัวละครในสตาร์ วอร์ส
ไคล์ คาทาร์น (อังกฤษ: Kyle Katarn) เป็นตัวละครในเรื่องแต่งชุดสตาร์ วอร์ส อาจนับได้ว่าคาทาร์นเป็นตัวละครในจักรวาลขยายที่ได้รับความนิยมมากที่สุดตั้งแต่มารา เจด เป็นต้นมา นามสกุล "คาทาร์น" นั้นได้มาจากสัตว์กินเนื้อที่อาศัยอยู่บนดาวคาชี้ก เป็นที่ยอมรับกันว่าไคล์ คาทาร์น เป็นตัวละครนักสู้ที่แข็งแกร่งที่สุดคนหนึ่งในจักรวาลขยายของ สตาร์ วอร์ส
ไคล์ คาทาร์น เป็นอดีตทหารทรูปเปอร์จักรวรรดิที่กลายมาเป็นวีรบุรุษแห่งกองกำลังกบฏและของสาธารณรัฐใหม่ ในเวลาต่อมาได้กลายเป็นอาจารย์เจได มีส่วนร่วมในปฏิบัติการต่อสู้กับยูซาน วอง และเข้าเป็นส่วนหนึ่งของสภาสูงเจไดในนิกายเจไดใหม่
แหล่งข้อมูลอื่น

Kyle Katarn ใน Star Wars Databank เก็บถาวร 2021-03-23 ที่ เวย์แบ็กแมชชีน
Kyle Katarn ใน Wookieepedia: The Star Wars Wiki
แดนซ์แดนซ์เรโวลูชัน เธิร์ดมิกซ์

แดนซ์ แดนซ์ เรโวลูชัน (ภาค 3) (อังกฤษ: Dance Dance Revolution (3rdMIX) เป็นเกมเต้นภาค 3 และเป็นภาคต่อจากเกมเต้นภาค 2 สำหรับภาคนี้ เป็นรุ่นภาษาญี่ปุ่น ซึ่งวางแผงในประเทศญี่ปุ่น ในวันที่ 30 ตุลาคม พ.ศ. 2542 ซึ่งสร้างโดย บริษัท โคนามิ ประเทศญี่ปุ่น จำกัด
สำหรับเกมเต้นภาค 3 นี้ จะมีลูกเล่นแปลก ๆ หลายอย่าง และสร้างความเพลิดเพลินมากที่สุดสำหรับประเภทเล่นตามบ้าน (Home Vesion) และเกมเต้นภาคอื่น ๆ ของเพลย์สเตชัน 1 นอกจากนี้ ยังมีหมวดใหม่ ๆ เข้ามาในเกมเต้นภาคนี้ เช่น มีหมวดเล่นเป็นชุดต่อเนื่อง (Nonstop Mode), หมวดออกกำลังกาย (Workout Mode) เป็นต้น
ความแตกต่างจากภาคที่แล้ว

หมวดย่อยของหมวดเกมปกติ (Acrade Mode) นั้นประกอบไปด้วย หมวดเบา (Soft), หมวดธรรมดา (Medium), และหมวดเล่นต่อเนื่อง (Nonstop) ซึ่งหมวดเบาเป็นหมวดสำหรับผู้เริ่มต้น และลักษณะเป็นเพลงที่เล่นด้วยระดับเริ่มต้น
นอกจากนี้หมวดเกมปกติ ยังสามารถแบ่งออกได้เป็ย 3 แบบคือ แบบปกติ , แบบลูกศรปฏิวัติ (Step Step Revolution:SSR) และ แบบภาค 3 รีมิกซ์ (3rd ReMIX) สำหรับการเข้าไปใช้หมวดเกมปกติใน 2 แบบ ให้มาที่หน้าจอชื่อเกมแล้ว กด "เลือก" (Select) แต่จะต้องปลดล็อกตามเงื่อนไขให้ได้ก่อน ส่วนรายละเอียดสำหรับ แบบลูกศรปฏิวัติ และ แบบภาค 3 รีมิกซ์ มีรายละเอียดดังนี้
หมวดเกมปกติ แบบลูกศรปฏิวัติ (SSR) จะเป็นหมวดเกมปกติที่เล่นเพลงเฉพาะระดับยาก เท่านั้น ซึ่งในหมวดเกมปกติ แบบปกตินั้น สามารถเลือกระดับความยากได้แค่ 2 ระดับเท่านั้นคือ ง่าย (Basic) และปานกลาง (Another)
หมวดเกมปกติ แบบภาค 3 รีมิกซ์ (3rd ReMIX) สามารถเลือกได้ทุกระดับความยาก และเป็น(เหมือน)หมวดเล่นไม่จำกัด (Event Mode) และยังมีการแสดงเกรดของเพลงที่เล่นไปแล้วในหน้าจอเลือกเพลงอีกด้วย
เกมเต้นภาค 3 สามารถเลือกตัวละครเต้นได้ ณ หมวดเกมปกติ โดยไม่ต้องเข้าไปที่หมวดปรับแต่งตัวเลือก (Options) เมื่อเลือกหมวดย่อยแล้ว สามารถเลือกตัวละครเต้นในขึ้นตอนต่อไป และแบ่งเป็นกลุ่ม ๆ
รายชื่อตัวละครเต้น

ในเกมเต้นภาคนี้ ผู้เล่นสามารถเลือกตัวละครได้ ณ หมวดเกมปกติ นอกจากนี้ ภายในเกมจะแบ่งกลุ่มตัวละครออกเป็น 2 กลุ่ม วิธีการเปลี่ยนกลุ่มคือการกดขึ้น หรือลง ผู้เล่นที่ 1 จะได้เลือกตัวละครฝ่ายชาย ส่วนผู้เล่นที่ 2 จะได้เลือกตัวละครฝ่ายหญิง ถ้าเล่นในหมวดเกมปกติแบบ ภาค 3 รีมิกซ์ จะทำให้เลือกตัวละครได้ทั้ง 2 เพศอย่างอิสระ สำหรับตัวละครที่พบในเกมเต้นภาค 3 มีดังนี้
| --- | --- |
ตัวละครเพศชาย (1P): ตัวละครเพศหญิง (2P)
โบรโด้ (Boldo): เทรซี่ Tracy
เรจ (Rage): เอมิ (Emi)
หุ่นยนต์คอนเซ็นโต้แบบ 3 (Consento Type 3:コンセント3号): ซูคินปีศาจ (Evil Zukin)
ออสโท (Astro): ชาร์มี่ (Chremy)
เดรด (Drad): เจเน็ต (Janet)
อาโพร์ (Afro): เลดี้ (Lady)
หุ่นยนต์คอนเซ็นโต้แบบ 2 (Consento Type 2:コンセント２号): โอชาเระ ซูคิน (Oshare Zukin:おしゃれずきん)
ดิสก์เอ (Disk:A): ดิสก์บี (Disk:B)
แหล่งข้อมูลอื่น

เวบไซด์หลักของเกมเต้น แดนซ์ แดนซ์ เรโวลูชัน (ภาค 3)
รายชื่อเพลงเกมเต้น แดนซ์ แดนซ์ เรโวลูชัน (ภาค 3) ของ เวอร์ชันเกมตู้ หรือ อาเขตด์
เกรียน ฟิคชั่น

| เกรียน ฟิคชั่น |
| --- | --- |
กำกับ: ชูเกียรติ ศักดิ์วีระกุล
เขียนบท:   ชูเกียรติ ศักดิ์วีระกุล  นิวรุจ ฑีฆะโภวรรณ 
อำนวยการสร้าง: จตุสัม เตชะรัตนประเสริฐ
นักแสดงนำ:   พัทธดนย์ จันทร์เงิน  กฤษณภูมิ  พิบูลสงคราม  ปุริม รัตนเรืองวัฒนา  กิตติศักดิ์ ปฐมบูรณา  ลักษณ์นารา เปี้ยทา  วนิดา เติมธนาภรณ์  นิธิศ วารายานนท์  บริบูรณ์ จันทร์เรือง  นิติ ชัยชิตาทร 
กำกับภาพ: ชูเกียรติ ณรงค์ฤทธิ์
ลำดับภาพ:   ชูเกียรติ ศักดิ์วีระกุล  จิรศักดิ์ จักรวาฬ 
ดนตรีประกอบ: พัทธมน พงศ์ชัยประเสริฐ
บริษัทผู้สร้าง: สตูดิโอคำม่วน  
ผู้จัดจำหน่าย: สหมงคลฟิล์ม
วันฉาย: 18 เมษายน 2556
ความยาว: 133 นาที
ประเทศ: ไทย
ภาษา: ไทย
เกรียน ฟิคชั่น (อังกฤษ: Grean Fictions) เป็นภาพยนตร์ไทย แนวดราม่า-คอมเมดี้ ผลงานการกำกับภาพยนตร์ของ ชูเกียรติ ศักดิ์วีระกุล เริ่มฉายครั้งแรก 18 เมษายน พ.ศ. 2556
และในปี พ.ศ. 2557 ได้นำกลับมาสร้างใหม่อีกครั้ง ในรูปแบบของรายการโทรทัศน์ ประเภทละครชุด เล่าเรื่องราวภาคต่อจากภาพยนตร์ โดยใช้ชื่อว่า เกรียนเฮ้าส์ เดอะซีรีส์ (อังกฤษ: Grean House The Series) ออกอากาศทาง ช่อง 9 เอ็มคอตเอชดี ทุกวันอาทิตย์ เวลา 20.50 - 21.45 น. เริ่มออกฉายครั้งแรก ในวันที่ 5 ตุลาคม พ.ศ. 2557 จนถึงวันที่ 4 มกราคม พ.ศ. 2558